《武进王丞二首 其一 欣荣亭》
宋代·孙觌

客有倦游者，置居在西畴。平生会心处，高引寄一丘。

吟窗山入坐，钓濑雪满舟。更秉西园烛，宽我千岁忧。

仍倾中山酒，浇此万斛愁。出门何所诣，真欲老菟裘。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。